Cum am putea să nu fim revoltați?”, a spus Josep Llavina, un bărbat de 53 de ani, care are propria afacere și a venit marți în Barcelona special pentru a participa la protestul din fața sediului poliției.  Muzeul de artă contemporană din Barcelona și Sagrada Familia erau așteptate să se alăture protestului, iar echipa de fotbal FC Barcelona a spus că va participa și ea la grevă, niciuna dintre echipele sale, fie că este vorba despre echipa mare sau cele de juniori nu va desfășura marți antrenamente.  Cel puțin 893 de civili și 33 de ofițeri de poliție au fost răniți în cursul zilei de duminică, după ce polițiștii au luat cu asalt secțiile de votare, trăgându-i afară pe votanți și trăgând cu gloanțe de cauciuc în mulțimile de pe străzi.  Astfel de scene s-au petrecut în aproape toate localitățile din regiune.  Șeful Drepturilor Omului din cadrul Organizației Națiunilor Unite, Zeid Ra'ad al-Hussein, s-a declarat „foarte deranjat” de neliniște din Spania, în timp ce președintele Consiliului European, Donald Tusk, a transmis autorităților de la Madrid că trebuie să evite utilizarea violenței în viitor.  Parlamentul european va organiza și o dezbatere specială miercuri în această cauză.  Autoritățile regionale au transmis că 2,26 de oameni au votat în cadrul referendumului de duminică din Catalonia, reprezentând 42% din electorat.